《为屈翁山悼妻华姜王氏》
明代·陈子升

朱弦弹罢凤凰飞，金缕空销蛱蝶衣。芳佩一临湘水岸，仙魂终蝶华山畿。

长悬戟府将军爱，却逐瑶台阿母归。徒使文通对团扇，画成秦女是还非。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。